text: Strejke på DSBs værksteder
  12 december 2011 kl. 13.22
  Mellem 600 og 700 ansatte på DSB's værksteder i Aarhus og Fredricia har nedlagt arbejdet, oplyser fællestillidsmand fra Dansk Metal
  Flere hundrede ansatte på DSB's værksteder er gået hjem efter faglige møder i utilfredshed med, at de mangler lokalaftaler om løn, pension og andet i selskabet DSB Vedligehold. 
  Selskabet blev etableret i fjor.
  Strejken omfatter 600-700 ansatte blandt andet på DSB's værksteder i Aarhus og Fredericia. Det oplyser fællestillidsmanden Flemming Rasmussen, FO Jernbanedrift under Dansk Metal til epn.dk.
  De strejkende er utilfredse med samarbejdsklimaet i DSB. Der holdes fortsat faglige møder på flere af DSB's værksteder.
  Flemming Rasmussen fastslår, at de ansatte tirsdag morgen igen møder på værkstederne.
  